
Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2026. gadam
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Labklājības ministrija
Atzinums iesniegts
02.12.2025.
Atzinuma sniegšanas termiņš
02.12.2025.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	MK sēdes protokollēmuma projekts
3. Pieņemt zināšanai, ka pasākumu plāna īstenošanai indikatīvais nepieciešamā finansējuma apmērs nepārsniedz katrai ministrijai rīkojuma anotācijas 1.pielikumā noteikto maksimālo apmēru.  Gadījumā, ja pasākumu plāna īstenošanai nepieciešams papildu finansējums, attiecīgajai ministrijai sadarbībā ar Iekšlietu ministriju izstrādāt un attiecīgajam ministram iesniegt izskatīšanai Ministru kabinetā informatīvo ziņojumu par papildus finanšu līdzekļu piešķiršanu atbilstoši faktiski nepieciešamajam, nepārsniedzot plāna kopējo finanšu apjomu 39 717 846 euro.
	Iebildums
Ņemot vērā, ka pašu ministriju prognozētie izdevumi tiek koriģēti piemērojot koeficientu, kas samazina prognozētos 2026.gada izdevumus (tiek veikta būtiska korekcija, kas samazina plānotos izdevumus par vairāk kā 33%), lai matemātiski iekļautos finansējuma apmērā, kas noteikts FM, tad prasība par informatīvā ziņojuma iesniegšanu MK ir papildu lieks administratīvais slogs, kas tiek uzlikts ne tikai ministrijām, bet arī Ministru kabinetam. Lūdzam ņemt vērā, ka arī izstrādājot tiesību akta projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" tiek sagatavoti pamatojumi par papildu līdzekļu nepieciešamību, t.sk. detalizēti aprēķini (tiesību akta projekta anotācija).

Pieņemt zināšanai, ka pasākumu plāna īstenošanai indikatīvais nepieciešamā finansējuma apmērs nepārsniedz katrai ministrijai rīkojuma anotācijas 1.pielikumā noteikto maksimālo apmēru.  Gadījumā, ja pasākumu plāna īstenošanai nepieciešams papildu finansējums, attiecīgajai ministrijai sadarbībā ar Iekšlietu ministriju izstrādāt un attiecīgajam ministram iesniegt izskatīšanai Ministru kabinetā tiesību akta projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" atbilstoši faktiski nepieciešamajam finansējuma apmēram.

